Document ID: 32010R0360
Publication Date: 2010-04-27

Title and Content:
KOMISIJAS REGULA (ES) Nr. 360/2010
(2010. gada 27. aprīlis),
ar kuru groza IV un VIII pielikumu Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 8. panta 2. punkta a) un b) apakšpunktu, 40. un 67. pantu,
tā kā:
(1)
Regulas (EK) Nr. 73/2009 VIII pielikumā katrai dalībvalstij ir noteikts visu tiesību uz maksājumu maksimālais apjoms, ko var piešķirt kalendārajā gadā. Saskaņā ar minētās regulas 40. panta 2. punktu un 67. pantu VIII pielikums ir jāpielāgo, lai ņemtu vērā dalībvalstu lēmumus, kuri atbilstīgi Padomes 2007. gada 22. oktobra Regulas (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2), 103.o pantam un 188.a panta 3. punktam pieņemti attiecībā uz vīna nozari un saistītā atbalsta agrīnu iekļaušanu vienotā maksājuma shēmā.
(2)
Vācija, Grieķija, Spānija, Francija, Itālija, Luksemburga, Austrija, Portugāle un Slovēnija paziņoja Komisijai par nodomu piešķirt jaunas tiesības uz maksājumu vīnogulāju audzētājiem saskaņā ar Regulas (EK) Nr. 1234/2007 103.o pantu un 188.a panta 3. punktu.
(3)
Beļģija, Dānija, Grieķija, Luksemburga, Nīderlande, Austrija, Somija, Zviedrija un Apvienotā Karaliste paziņoja Komisijai par nodomu jau 2010. vai 2011. gadā iekļaut vienotā maksājuma shēmā Regulas (EK) Nr. 73/2009 IV sadaļas 5. iedaļā norādīto atbalstu par sēklām vai vienu no shēmām, kas norādītas minētās regulas XI pielikuma 1. punktā, izņemot īpašas kvalitātes piemaksas par cietajiem kviešiem.
(4)
Regulas (EK) Nr. 73/2009 IV pielikumā katrai dalībvalstij ir noteikti maksimālie apjomi, kas nedrīkst pārsniegt tiešo maksājumu kopējās summas, modulācijas neto summas, kuras attiecīgajā dalībvalstī var piešķirt kalendārajā gadā.
(5)
Ņemot vērā dalībvalstu lēmumus, kas pieņemti saskaņā ar Regulas (EK) Nr. 1234/2007 103.o pantu un 188.a panta 3. punktu un Regulas (EK) Nr. 73/2009 67. pantu, ir jāpalielina kopējās maksimālās summas, kuras var piešķirt tiešajiem maksājumiem. Tāpēc saskaņā ar Regulas (EK) Nr. 73/2009 8. panta 2. punkta a) apakšpunktu ir jāpārskata minētās regulas IV pielikums.
(6)
Portugāle ir darījusi zināmu Komisijai, ka tās lauksaimniecības nozarē pastāvošo ekonomiskās krīzes izraisīto grūtību dēļ, kurām ir ilgstošs nelabvēlīgs iespaids uz lauksaimnieku saimniecisko stāvokli, tā ir nolēmusi nepiemērot no 2010. gada līdz 2012. gadam paredzēto brīvprātīgo modulāciju. Tāpēc saskaņā ar Regulas (EK) Nr. 73/2009 8. panta 2. punkta b) apakšpunktu brīvprātīgās modulācijas piemērošanas rezultātā iegūtās neto summas Portugālē, kas noteiktas ar Komisijas Lēmumu 2009/780/EK (3), par šiem gadiem ir jāpieskaita maksimālajam apjomam, kas Portugālei noteikts Regulas (EK) Nr. 73/2009 IV pielikumā.
(7)
Tāpēc atbilstoši jāgroza Regulas (EK) Nr. 73/2009 IV un VIII pielikums.
(8)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 73/2009 IV pielikumu aizstāj ar tekstu, kas izklāstīts šīs regulas I pielikumā.
2. pants
Regulas (EK) Nr. 73/2009 VIII pielikumu aizstāj ar tekstu, kas izklāstīts šīs regulas II pielikumā.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 27. aprīlī

Classification:
Level 1 Categories: 100155
100145
100156
Level 2 Categories: 100242
100245
100178
Level 3 Categories: 4222
2825
2442
2443
All Categories: 2173
2443
2825
2965
2969
6257